62019TJ0882_INF
A Törvényszék (második tanács) 2020. november 25‑i ítélete – Kerangus kontra EUIPO (ΑΠΛΑ!)
(T‑882/19. sz. ügy)
„Európai uniós védjegy – Az ΑΠΛΑ! európai uniós ábrás védjegy bejelentése – Feltétlen kizáró ok – Megkülönböztető képesség hiánya – A 207/2009/EK rendelet 7. cikke (1) bekezdésének b) pontja (jelenleg az (EU) 2017/1001 rendelet 7. cikke (1) bekezdésének b) pontja) – Egyenlő bánásmód”
1.
Európai uniós védjegy – Jogorvoslati eljárás – Az uniós bírósághoz benyújtott kereset – A Törvényszék hatásköre – Az EUIPO‑val szembeni meghagyás – Kizártság
(207/2009 tanácsi rendelet, 65. cikk, (6) bekezdés)
(lásd: 24. pont)
2.
Európai uniós védjegy – Jogorvoslati eljárás – Az uniós bírósághoz benyújtott kereset – A Törvényszék hatásköre – Az EUIPO határozatának megváltoztatása – A fellebbezési tanácsnak biztosított hatáskörökre tekintettel történő értékelés
(207/2009 tanácsi rendelet, 65. cikk, (3) bekezdés)
(lásd: 25. pont)
3.
Európai uniós védjegy – Az európai uniós védjegy meghatározása és megszerzése – Feltétlen kizáró okok – Megkülönböztetésre nem alkalmas megjelölések – Fogalom – Értékelési szempontok
(207/2009 tanácsi rendelet, 7. cikk, (1) bekezdés, b) pont)
(lásd: 37. és 38. pont)
4.
Európai uniós védjegy – Az európai uniós védjegy meghatározása és megszerzése – Feltétlen kizáró okok – Megkülönböztetésre nem alkalmas megjelölések – ΑΠΛΑ! ábrás védjegy
(207/2009 tanácsi rendelet, 7. cikk, (1) bekezdés, b) pont)
(lásd: 44–48., 53. és 54. pont)
5.
Európai uniós védjegy – Az európai uniós védjegy meghatározása és megszerzése – Feltétlen kizáró okok – A kizáró okoknak a lajstromozás iránti kérelemmel érintett minden egyes áru vagy szolgáltatás tekintetében történő vizsgálata – A lajstromozás megtagadása indokolásának kötelezettsége – Terjedelem
(207/2009 tanácsi rendelet, 7. cikk, (1) bekezdés, és 75. cikk, első mondat)
(lásd: 49., 50. és 52. pont)
6.
Európai uniós védjegy – Az európai uniós védjegy meghatározása és megszerzése – A lajstromozásnak a 207/2009 rendelet 7. cikkének (1) bekezdésében felsorolt feltétlen kizáró okok egyikére alapított megtagadása – Elégséges jelleg
(207/2009 tanácsi rendelet, 7. cikk, (1) bekezdés)
(lásd: 56. pont)
7.
Európai uniós védjegy – Az EUIPO határozatai – Az egyenlő bánásmód elve – A megfelelő ügyintézés elve – Az EUIPO korábbi döntéshozatali gyakorlata – A jogszerűség elve – Minden egyes esetben szigorú és teljes körű vizsgálat szükségessége
(lásd: 63–65. pont)
Tárgy
Az EUIPO első fellebbezési tanácsának az ΑΠΛΑ! ábrás megjelölés európai uniós védjegyként történő lajstromozása iránti kérelemmel kapcsolatban 2019. október 25‑én hozott határozata (R 1035/2017‑1. sz. ügy) ellen benyújtott kereset.
Rendelkező rész
1)
A Törvényszék a keresetet elutasítja.
2)
A Törvényszék a Kerangus Holdings Ltd‑t kötelezi a költségek viselésére.